Bhoomi Bhod Hanuman
Bhoomi Bhod Hanuman भूमिफोड़ बजरंगबली – नाम से ही स्पष्ट है जमीन से अवतरित हनुमान जी की मूर्ति जो दिनों दिन बढ़ती ही जा रही है, जो अब लगभग आठ फिट की हो चुकी है। बालोद जिले के गुंडरदेही विकासखंड के ग्राम कमरौद में स्थित दक्षिण मुखी हनुमान मंदिर कि काफी प्रसिद्धि है, दूर-दूर से लोग यहां अपनी मन्नतें लेकर आते हैं और उसे पूरा करने का आशीर्वाद भगवान हनुमान से लेकर जाते हैं। मंदिर के पास बरगद पेड़ के नीचे बैठे ग्रामीणों ने बताया कि यह मंदिर लगभग 400 वर्ष पुराना है, गांव का एक किसान अपने खेत में हल चला रहा था किंतु एक ही जगह बार बार हल चलाने से वह टूट जा रहा था, एक दिन उस किसान को सपने में भगवान के दर्शन हुए और उसने वहां उसी जगह खेत पर जमीन से निकले हनुमान मंदिर को एक मंदिर के रूप में स्थापित कर उनकी प्राण प्रतिष्ठा भी किया। भगवान की प्राण प्रतिष्ठा से वहां उसकी मन्नते पूरी हुई धीरे धीरे आसपास के ग्रामीण भी प्राण प्रतिष्ठा में लग गए और आज भी लोग दूर-दूर से अपनी मन्नते पूरी कर वहां से जाते हैं। बहुत ही खूबसूरत जगह पर स्थापित या भव्य मंदिर देखने में भी काफी खूबसूरत लगता है, यहाँ पहुँचने के लिए आपको बालोद- अर्जुन्दा मार्ग में कमरौद तक 18 किलोमीटर तय करना होगा।